runetrust/blame-folketinget-dk huggingface dataset:
Jacob Jensen (V), 2020-03-11:
Som det andet er jeg enig i det, som fru Maj Villadsen siger, om, at vi jo ikke bare skal trække hullet ud eller lave et hul et eller andet sted for så at sende vandet ned til den næste kommune, men at det selvfølgelig skal være en helhedsorienteret løsning, eksempelvis for et åsystem som Gudenåen.
Jytte Andersen (S), 1997-12-09:
Jeg tror egentlig ikke, der er en eneste gang, hvor arbejdsmarkedslovgivningen har været til behandling her i Folketinget, som er endt med, at Enhedslisten har stemt for. Ikke desto mindre har vi en arbejdsmarkedspolitik, som uden sidestykke er den bedste i Europa.
Henning Hyllested (EL), 2015-04-30:
Som jeg tidligere var inde på, er der jo f.eks. en leveringstid på biler, og hvis man nu ikke ved, hvad man skal betale for den bil, man bestiller i oktober eller for den sags skyld i august, fordi man først får den leveret i januar, så kan man risikere, at man i stedet for 0 kr. i registreringsafgift skal betale 185 pct.
Frank Aaen (EL), 2000-04-04:
Derfor må jeg sige - og det sagde jeg i øvrigt også i 1998 - at Venstres store interesse for at komme til bunds i den her sag stopper altså, når det kommer lidt for tæt på, og når vi måske kan få fat i: Hvad var det, hr. Anders Fogh Rasmussen og andre ledende politikere i den daværende regering havde af ansvar?
Lars Løkke Rasmussen (V), 2018-03-20:
Det er sådan set det, der driver os, for vi kan se, at der slås nogle huller i danmarkskortet, hvor det, der formentlig har været fuldstændig fint tænkte projekter tilbage i historien om at skabe rum og luft og sådan noget, er forvandlet til byområder, som fremstår udanske.
Steen Holm Iversen (LA), 2015-11-05:
Dermed også sagt, at vi gerne medvirker i udvalgsbehandlingen til at få rykket ved de knaster, der eventuelt måtte udestå i lovforslaget, og med de ord skal jeg meddele, at Liberal Alliance kan støtte lovforslaget, og vi ser frem til udvalgsbehandlingen.
Ellen Trane Nørby (V), 2018-01-10:
Det har vi gjort for at styrke kvaliteten på fødselsområdet, og så har vi også gjort det for at sikre, at der kommer mere retning på investeringerne på området; at man får samlet op på de gode erfaringer, der er mange steder i landet; at man i langt højere grad laver individuelle skræddersyede forløb, hvor man tager højde for den enkelte gravide og familiens behov, hvor man har et særligt øje for psykisk sårbare og sårbare familier; og at man også har et øje for, at når børnetallet stiger så meget, som det gør, så kræver det også nogle nye investeringer i svangreomsorgen i Danmark.
Marianne Jelved (RV), 1998-12-08:
Rapporten foreslår, at formanden for Den Europæiske Centralbank deltager i G7-møderne, og den fælles repræsentation i G7 for EU's økonomi- og finansministre skal ligge hos formanden for det Ministerråd, der bliver kaldt Økofin, altså Økonomi- og Finansministerrådet.
Rasmus Nordqvist (ALT), 2016-10-06:
Altså, vi har behov for iværksætteri og entreprenørskab generelt set, og så har vi nogle særlige udfordringer, og der mener vi, at når det nu engang er fælleskassen, der betaler, så kan vi godt sige: Det her er særlig vigtigt, og så vil vi gerne sætte flere penge af til det.
Pia Christmas-Møller (KF), 2006-12-05:
Al-Maliki, den demokratisk valgte premierminister i Irak, mener selv, at det vil kunne lade sig gøre i 2007, men for 2 uger siden har han immervæk bedt FN om at forlænge mandatet og har bedt om, at den internationale koalition bliver yderligere forstærket.
Brian Mikkelsen (KF), 2003-05-15:
Men de har, som det ofte er tilfældet med centrale projektmidler, også støttet mange projekter, som ikke har en egentlig forankring, projekter, som falder sammen, når støtten ophører, projekter, som er afhængige af professionelle projektmedarbejdere. Evalueringen viser således også, at kun en tredjedel af de støttede projekter fortsætter under en eller anden form, efter at støtten ophører.
Per Clausen (EL), 2006-01-13:
Det er der, jeg mener, at det ud fra et konservativt synspunkt vel ikke skulle være svært at sige, at netop for at sikre, at vi overholder generationsskiftekontrakten, som hr. Christian Wedell-Neergaard siger, er det nødvendigt, at vi også bruger offentlige ressourcer og offentlig regulering langt mere offensivt, end den nuværende regering lægger op til.
Rune Lund (EL), 2019-02-21:
Når vi nu snakker om niveauerne for kontanthjælp, vil jeg nævne, at en enlig på kontanthjælp får lige omkring 11.000 kr.; en forsørger over 30 år får lige omkring 15.000 kr.; en enlig under 30 år får noget over 7.000 kr.
Pernille Skipper (EL), 2019-10-03:
Enhedslisten har under diskussionerne om forståelsespapiret fremlagt og kommer også i forbindelse med finansloven her til at fremlægge forslag til, hvordan vi kan øge beskæftigelsen, sørge for, at der kommer flere uddannede pædagoger og sygeplejersker til vores velfærd, sørge for, at der kommer flere hænder, når vi gerne vil gøre alle de gode ting, vi gerne vil, bl.a. inden for velfærdsområdet.
Søren Søndergaard (EL), 2002-12-09:
Enhver ved jo, at skal man have et privatiseret TV 2 til at løbe rundt, og skal man have nogle penge ud af det, så man kan lukke de huller, der er kommet i finansministerens kasse på grund af skattestoppet osv., bliver man nødt til at skrue ned for public service-forpligtelsen og nødt til at lave dårligere tv.
Svend Auken (S), 2000-11-16:
Efter de internationale klimaaftaler kan man som industriland dels opfylde sine forpligtelser til at reducere ved hjemlige foranstaltninger eller ved foranstaltninger i udlandet forstået som, at man køber udledningstilladelser i udlandet, eller man gennemfører fælles projekter enten i andre industrilande eller efter nogle særlige regler i udviklingslandene.
Søren Søndergaard (EL), 2004-05-26:
Derfor er det jo sådan set meget naturligt at spørge, eftersom jeg har forstået, at den aftale, der er indgået, indebærer, at der kun er én amerikansk installation på Grønland, nemlig Thule, om det så indebærer, at denne her, hvis den stadig eksisterer - det ved jeg ikke - ikke kan bruges længere, eller at lignende anlæg ikke kan bruges længere. Jeg synes ikke, det er et teknisk spørgsmål.
Villy Søvndal (SF), 2005-01-13:
Jeg formoder, at valget er tæt på at blive udskrevet, og det vil jo også give fru Charlotte Dyremose mulighed for at orientere sig ude i landet, så jeg kan anbefale fru Charlotte Dyremose at gå fra kommune til kommune til kommune til kommune til kommune og spørge: Hvad skete der fra sidste år til i år, da I lavede budgetter?
Tina Petersen (DF), 2010-03-23:
Jeg vil så sige, at det er et ret kompliceret forslag, vi behandler i dag, som sådan set berører hele regeringens fremtidsplaner, og det havde været en rigtig god idé, hvis man sådan kunne være gået lidt mere i dybden med det konvergensprogram, som regeringen har fremlagt, og som virkelig uddyber det her.
Brian Mikkelsen (KF), 1997-10-30:
Landbrugsbedrifter betaler generelt et forholdsvis lille beløb i moms om måneden sammenlignet med de fleste byerhverv, så der er altså ingen grund til hyppig indberetning, når en sådan indberetning ifølge Landbrugsraadet i gennemsnit beløber sig til 500 kr. pr. landbrugsbedrift.
Lisbeth Bech Poulsen (SF), 2016-04-19:
Men hvis vi lige taler om naturpakken – det lyder lidt på Venstres ordfører, som om det er naturpakken, der skal redde det hele – har den, nu taler Venstres ordfører også meget om finansiering, en finansiering, der svarer til det at flytte Dansk Jagt- og Skovbrugsmuseum fra Hørsholm til Djursland.
Ole Stavad (S), 2004-03-09:
Når jeg bringer sagen frem her under spørgetimen, skyldes det jo en stærk tvivl om, hvorvidt de holdninger, som statsministeren her har givet udtryk for, er nogle holdninger, der skal dække over forsømmelser og mangler i regeringen og dermed et forsøg på at bortlede opmærksomheden fra regeringens mangelfulde embedsførelse, eller om det er sandfærdige og ægte demokratiske holdninger hos statsministeren.
Svend Auken (S), 1997-11-27:
Med de to udspil fra USA og Japan får man mest af alt fornemmelsen af, at diskussionen om virkemidler dybest set handler om, hvordan man undgår at gøre noget, uden at det kan ses, altså ud fra det gamle ord: »Videri non esse« - det er bedre, at noget synes, end at det er.
Mette Frederiksen (S), 2012-11-06:
Jeg har svaret på næsten 30 spørgsmål i dag, jeg har været indkaldt i samråd, vi har haft en førstebehandling, og der er derudover blevet besvaret en række skriftlige spørgsmål, og på intet tidspunkt er det lykkedes partiet Venstre at formulere en klar linje, med hensyn til om man ønsker at bakke det her op ordentligt og ansvarligt, og hvis ikke man gør det, hvilke initiativer man så ønsker at sætte i stedet.
Lene Espersen (KF), 2010-11-09:
Langt de fleste lande, sådan som jeg har forstået det, har tænkt sig at benytte sig af det, som jeg tror vi i Danmark også vil synes vil være den mest naturlige måde at løse udfordringen på, nemlig at tage de næste – i gåseøjne – på listen, der ville være blevet valgt, hvis man kunne have valgt flere medlemmer til Europa-Parlamentet.
Christian Brix Møller (RV), 2002-03-21:
Kort sagt skal de allersløveste kommuner kunne fratages integrationsopgaven, og herefter kunne opgaven så sendes i udbud, og andre kommuner, institutioner, firmaer og kommunen selv skal så kunne byde på opgaven, hvorefter den tildeles det bedste bud på grundlag af målsætning, forslag, resultater osv.
Morten Messerschmidt (DF), 2020-05-19:
Om man så også synes, det er et kerneelement i det perfekte samfund, man kunne tænke sig, hvad end det så er hr. Jan E. Jørgensens ideologiske, liberalistiske samfund eller et mere socialdemokratisk, eller hvad det måtte være, er vi trods alt alle sammen – eller på nær Enhedslisten – bundet af én konkret ting, nemlig virkeligheden.
Jørn Neergaard Larsen (V), 2016-03-30:
Det var, som jeg nævnte i mit tidligere svar, netop for at sikre, at en eventuel ændring af reglerne for rimeligskravet ikke ville føre til fortrængning af ordinært ansatte og ikke ville være konkurrenceforvridende, at den tidligere regering nedsatte en arbejdsgruppe, der skulle se på en ordning for lempelse af rimelighedskravet.
Morten Bødskov (S), 2003-12-10:
Ligeledes er det også kommet frem, at rockergrupperne, de to store, vi har i landet, Hells Angels og Bandidos har delt landet op imellem sig så at sige, således at hvis man besøger et tilfældigt værtshus, kan man åbenbart vide, at så er det enten et Hells Angels-ansvarsområde eller et Bandidosansvarsområde. Told og Skat spiller jo en ret stor rolle i optrævlingen af den her form for kriminalitet, og spørgsmålet er så bare i forlængelse af de her historier, om skatteministeren agter at forbedre Told og Skats muligheder for at efterforske den her økonomiske og organiserede kriminalitet, som begås af rockere eller rockerrelaterede netværk.
Ole Sohn (SF), 2000-11-29:
Jeg vil sige indledningsvis, at jeg synes, det er godt, vi har en debat om den turismepolitiske redegørelse, som jo bygger på forespørgselsdebatten fra foråret, og at vi sætter fokus på både de rammebetingelser, turisterhvervet har, og de politiske muligheder, Folketinget har for at være med til at understøtte turisterhvervet.
Kim Behnke (FP), 1999-04-23:
Så står vi med lovforslaget, formuleret, skrevet, fremsat den 14. april 1999; et lovforslag, som jo dybest set blot er en ramme til finansministeren om at gå ud og gennem Dansk Naturgas A/S, hvor staten ejer alle aktierne, opkøbe de regionale gasselskaber, som måtte være til salg.
Astrid Krag (S), 2021-01-27:
Det er også rigtigt, at vi har set forargelige eksempler på folk, der bøjer og bryder loven for at trække millioner af kroner væk fra de allermest sårbare børn, men der er også eksempler på, at 45 tilbud – og det er jo det, tallene viser – fuldstændig inden for loven i dag har kunnet trække mindst 28 mio. kr. ud i 2019, og det er mange penge, som kunne være gået til f.eks. flere medarbejdere på de steder, hvor vores mest sårbare børn bor.
Peter Hummelgaard Thomsen (S), 2016-06-01:
Den eneste fælleseuropæiske løsning, man har kunnet blive enige om, og som fungerer – og det er måske her, mit spørgsmål til hr. Pelle Dragsted kommer ind – er den tilbagetagelsesaftale, man har med Tyrkiet, som, selv om den ikke er perfekt eller køn, trods alt er en europæisk løsning, som man har lavet med Tyrkiet, og som rent faktisk også virker, men som Enhedslisten også har været imod.
Leif Mikkelsen (LA), 2012-03-22:
Men jeg vil gerne spørge: Er ministeren ikke enig i, at det hårdeste anslag mod de her yderområder, de her landdistrikter, er det tab af arbejdspladser, som er sket de senere år, arbejdspladser, som af konkurrencehensyn er røget til udlandet, endda til vore nabolande?
Pernille Vermund (NB), 2019-10-11:
Altså: Fremmer vi de virksomheder, som er dygtige til at lave eksempelvis prækvalifikationer til arkitektkonkurrencer, eller fremmer vi de virksomheder, som er dygtige til at tegne det helt rigtige hus til den helt rigtige lokation til den helt rigtige bygherre?
Rasmus Jarlov (KF), 2019-02-19:
Så hvis der føres en vildledende markedsføring, eksempelvis reklamer, som vildleder forbrugerne, giver forkerte oplysninger eller efterlader forbrugerne et forkert indtryk og ikke giver dem de oplysninger, som de har krav på, vil Forbrugerombudsmanden fortsat kunne skride ind.
Tom Behnke (KF), 2010-11-23:
Grunden til, at man ikke kan offentliggøre de tal, man har samlet sammen, endnu, er, at man, når alt sådan noget datamateriale er samlet sammen, er nødt til lige at få et overblik, og så skal det jo rangordnes, og så kan man få lov til at offentliggøre det.
Ida Auken (S), 2011-11-18:
Det spørgsmål kunne hr. Villum Christensen fint have stillet til den foregående regering, der lagde det her arbejde til rette og faktisk gik ind og fastsatte en forkert sats, som gjorde, at man netop ikke fik samlet både virksomheder og kommuner til en diskussion af, hvordan man smartest gør det her.
Frank Aaen (EL), 1999-05-19:
Det er det med, at man reelt giver vetoret til kollegerne, for jeg er bange for, at det kan give et meget grimt slagsmål. Man kan selvfølgelig også vende det, som SF gør i bemærkningerne, til, at det fremmer forståelsen og sammenholdet, og at det er rigtigt: Nu skal vi give dig en ekstra hånd, fordi du har jo lige fået en lille.
Kim Behnke (FP), 1998-12-16:
Vi er også interesseret i at være med til at støtte op omkring en ny aftale på politiområdet, og noget af det, der er vigtigt dér, er at få lavet aftaler om seniorstillinger i politiet, sådan at de såkaldt pensionerede politifolk fortsat kan varetage opgaver rundtomkring på stationerne, sådan at, tillad mig udtrykket, de unge og raske betjente kan være mere på gaden.
Jørgen Arbo-Bæhr (EL), 2005-12-06:
Når vi nu har tallene her fra tolvte kvartal, så kan vi se, at det er 41 pct. af dem, der er på starthjælpsniveau, der er selvforsørgende, mod 28 pct. af dem, der er på introduktionsydelse på kontanthjælpsniveau.
Karen Hækkerup (S), 2009-05-18:
Hvad man kalder det, er vi fra Socialdemokraternes side fuldstændig ligeglade med, bare resultatet bliver, at det ender sådan, at erstatningerne til ofre for vold bliver sat op, for det er utrolig gammeldags, den måde erstatningssystemet er skruet sammen på i dag, hvor man får en langt højere erstatning for at være blevet uberettiget fyret eller for at have lidt et økonomisk tab, end man gør, hvis man er blevet slået ned og i virkeligheden er blevet invalideret ganske, ganske groft.
Jens Joel (S), 2013-05-30:
Jeg har bl.a. sagt, at der ikke er nogen som helst tegn i sol, måne og stjerner på, at der et flertal for at indføre det her i EU, hvorimod der faktisk er en mulighed og et konkret forslag på bordet om håndhævelse, og det kan vi tage en ideologisk kamp om, så vi kan få det indre marked til at få en mere social dimension, og så vi kan få styrket arbejdstagerrettighederne, som vi så gerne vil have styrket i fællesskabet.
Charlotte Broman Mølbæk (SF), 2024-05-08:
Men jeg er ret sikker på, at rigtig mange af de her mennesker, både dem, der har et handicap, de ældre og de unge mennesker, som nu kan se frem til, at man kan bruge fysisk magt, aflåse fællesarealer eller lave videokig osv., ikke på den måde oplever, at deres hverdag er blevet bedre.
Lars Kramer Mikkelsen (S), 2003-05-27:
Jeg skal sige, at Socialdemokraterne denne gang stemmer for det samlede indfødsretslovforslag, og det gør vi, fordi vi har fået et tilsagn fra Dansk Folkeparti, da vi ved andenbehandlingen behandlede denne her sag, om, at de ville stemme for det samlede lovforslag.
Ellen Trane Nørby (V), 2016-01-12:
Og derfor er der i høj grad behov for, at det engagement, som kendetegner udvalgets arbejde også kommer til at smitte af på den debat, som vi har i Folketinget – i forhold til at sørge for, at det, der har været ønsket hele vejen igennem, nemlig at vi holder stærkt fast i det danske mindretal syd for grænsen, også fortsat lever videre med stærk tilknytning til Folketinget.
Jane Heitmann (V), 2017-03-31:
Man støtter jo ikke bandepakken, så man kan jo sige meget uden at lægge handling bag ordene, men vil ordføreren ikke fortælle, hvad det er for en dokumentation, som ordføreren er i besiddelse af, som rent faktisk viser, at når man legaliserer cannabis, så ryger kriminalitetsraten ned?
Rasmus Jarlov (KF), 2019-04-04:
Der er mange af os, der har lagt mærke til, at der ligger lattergaspatroner over det hele, på gader og stræder, rundtomkring i Danmark, og det er ikke, fordi der er et stærkt øget forbrug af flødeskum, de ligger der, og hvis det var det, ville jeg faktisk også være bekymret, for så tror jeg virkelig, at det set ud fra mængden af patroner, der ligger rundtomkring, også ville betyde noget for folkesundheden.
Lisbeth Bech Poulsen (SF), 2018-06-01:
Så jeg synes, det er lidt interessant, og jeg kan ikke forstå, at skatteministeren er overrasket over, at os, der ønsker en solidarisk fordeling målrettet dem, der tjener mindst – og egentlig også målrettet de pensionister, der allerede findes i dag, som jo ingenting får ud af det her – ikke stemmer for det.
Carsten Koch (S), 1998-12-09:
Med mangel på arbejdskraft i sundhedsvæsenet vil opprioritering af ét område kræve, at personaleressourcerne flyttes fra et andet område. Før der indføres screening for brystkræft i hele landet, er det derfor vigtigt at vurdere mammografiscreening i sammenhæng med andre opgaver på kræftområdet.
Eva Kjer Hansen (V), 2005-04-26:
Der synes jeg, det er vigtigt, at vi sikrer, at både kvinder og mænd er der til at styre og lede virksomhederne, sætte deres præg på innovationen, og derfor er det, at det også ligefrem betaler sig at have kvinderne med, nok et af de argumenter, der er med til at sætte skub i det.
Søren Søndergaard (EL), 2000-10-26:
Vi bliver ved med at få eksempler på, hvor dyrt det kan være for ulandene at liberalisere landbrugssektoren, som f.eks., da cashewproduktionen i Mozambique for nylig kollapsede takket være IMF, eller som f.eks., når Nicaraguas risproduktion torpederes af billige ris fra USA.
Margrethe Vestager (RV), 2004-05-25:
Det er jo karakteristisk, at selv de fleste har en både intuitiv og jo også en forskningsbaseret fornemmelse af, at der, hvor udviklingen sker, ikke er fra universitet og ud mod det private, men når man kan samarbejde og finde på andre måder at gøre tingene på end dem, som egentlig var de kendte.
Ole Sohn (SF), 2004-11-23:
Der er godt nok købt flere biler, det giver arbejde i Korea og andre steder, og der er godt nok foretaget en del udlandsrejser, som giver job til tjenere i Spanien osv., men herhjemme er initiativerne, kunne jeg forstå, i forslaget til vedtagelse så ynkelige, at det eneste, man kan tilbyde 170.000 danske arbejdsløse, er, at man vil forlænge en i øvrigt udmærket ordning som jobrotationen.
Gitte Lillelund Bech (V), 2012-03-14:
Erhvervs- og vækstministeren er jo minister for erhverv, for industri osv., og jeg er lidt optaget af, hvordan regeringen tænker, når man skal sammensætte bestyrelser i det private erhvervsliv, fordi det var jo sådan, at i går offentliggjorde Jyllands-Posten en måling fra Rambøll, som viser, at 80 pct. af danskerne er imod, at man laver kvoter i bestyrelser for, henholdsvis hvor mange mænd og hvor mange kvinder man skal have i bestyrelserne, og derfor vil jeg sådan set godt høre erhvervs- og vækstministeren, hvad erhvervs- og vækstministerens holdning er til kønskvoter i bestyrelser.
Astrid Krag (S), 2013-05-22:
Det fremgår bl.a. af nogle af mine 26 skriftlige udvalgssvar om emnet til Sundhedsudvalget – 16 af dem er stillet af medspørgeren, som jeg så kan forstå desværre ikke har lejlighed til at møde frem alligevel – men ikke desto mindre gentager jeg det selvfølgelig gerne. Ud over offentlig finansiering vil det økonomiske grundlag forudsætte støtte fra private fonde.
Kim Behnke (FP), 1997-11-28:
Det, vi er bekymrede for, hvis der er nogle mennesker, der igennem et langt liv har optjent en pension, og som måske vælger at flytte til Holland, er, at den danske stat kommer og siger: Nu ændrer vi skattereglerne i et sådant omfang, så du ikke længere har den økonomi, som du havde forventet at disponere over.
Villy Søvndal (SF), 2000-02-25:
Derfor kan man jo frygte, at hvis alle allierede i Europa havde det samme standpunkt, som den danske regering indtil nu har lagt sig på, nemlig at referere amerikanske standpunkter, ville det blive ganske svært at få indflydelse på den amerikanske beslutning. Jeg kan ikke forstå i en situation, som også hr. Holger K. Nielsen var inde på, hvor en række europæiske lande, også allierede i NATO, udtrykker sig stærkt skeptisk over for det her - ikke ud fra antiamerikanske holdninger, men ud fra en reel bekymring over den sikkerhedspolitiske udvikling - at den danske regering er så spag i mælet, udtrykker forståelse, ønsker, at det kan komme til en eller anden forståelse, men helt, synes jeg, uden at træde i karakter.
Ole Stavad (S), 2005-09-06:
Først vil jeg sige, at det eneste, jeg sådan set beklager i hr. Lars-Emil Johansens tale her til os, er, at politikere blev sådan en grå masse, for jeg tror, jeg taler på en hel del kollegers vegne, når jeg siger, at vi er mange, der har fulgt Grønland igennem en lang årrække, som har meget stor respekt
Lars Barfoed (KF), 2012-02-02:
Det er jo klart nok, at på trods af at den ordning, der nu er indført som den gældende retstilstand, har hindret, at taxabranchen udviklede sig derhen, hvor den mere eller mindre forsvandt fra dele af landet, så er der selvfølgelig også et problem med den konstruktion, vi har nu – et problem i den forstand, at der er begrænsninger i konkurrencen, og begrænsninger i konkurrencen fører til for høje priser.
Line Barfod (EL), 2003-11-13:
Hvad er det, der gør, at ministeren finder, at noget, hvori der ligger en klar konkurrenceforvridning - hvor folk sidder og samler kander, noget, der tidligere er blevet udført som ordinært arbejde - først skal undersøges, før man kan stoppe det, men noget, hvor kommunen virkelig giver folk en mulighed for at prøve, hvordan det er at arbejde og få en løn, skal derimod stoppes fra den ene dag til den anden?
Pelle Dragsted (EL), 2019-04-25:
Sammenligner man f.eks. med amerikanske banker og kigger man på de største dér, udgør de allerstørste af dem omkring 13-14 pct. af det amerikanske bnp, og det vil altså sige, at de danske bankers omfang i forhold til vores økonomi er en faktor 10 i forhold til de amerikanske.
Henrik Svane (RV), 2000-01-13:
Man får ikke Det Radikale Venstre til at sætte tal på det her, men vi vil gerne imødegå nogle af de problemer, som opstår, og jeg tror også, Det Radikale Venstre har påtaget sig et medansvar i de regeringsperioder, vi har været med i i det her århundrede, i hvert fald de sidste 25-30 år, og hvor man netop i alt for høj grad har troet, at det gik nok godt af sig selv, og hvor man ikke har været stringent nok i de løsningsforslag, der er kommet.
Jan Trøjborg (S), 2004-11-24:
Et ordentligt beslutningsgrundlag er, som jeg har stillet spørgsmålet, jo ikke alene spørgsmålet om den danske indsats i det danske ansvarsområde, men naturligvis et forsøg på at få et samlet billede af den samlede indsats i Irak, som koalitionen yder.